kardosdrur/scandi-wiki huggingface dataset:
Flandern Rundt 2010

Flandern Rundt 2010 (hollandsk: Ronde van Vlaanderen 2010) var den 94. udgave af Flandern Rundt  og fandt sted 4. april  2010. Ruten var 261,9 km lang og blev  kørt mellem Brugge  og Ninove. Løbet havde 16 bakker, de såkaldte "mure", heraf 15 inden for løbets sidste 100 km.

Vinder af løbet blev Team Saxo Banks schweiziske rytter Fabian Cancellara, der efter at have ligget i udbrud med hjemmebanefavoritten Tom Boonen fra Belgien stak af fra denne på Kapelmuur, den næstsidste af løbets mure. Cancellara kom derpå i mål over et minut foran Boonen, mens yderligere to belgiere, Philippe Gilbert og Björn Leukemans kom i mål yderligere godt et minut senere. Bedste danske placering opnåede Matti Breschel, der kom ind som nummer femten efter at have haft store problemer med sin cykel undervejs.

Deltagende hold 
Der var 25 hold med i Flandern Rundt 2010. Det var:

ProTour-hold
  
 
 
 
 
 
 
 
 
 
 
 
 
 
 
 
 
 

Pro Continental-hold

Resultat 

De danske resultater blev:

Noter

Eksterne henvisninger 
 Løbets officielle hjemmeside 

Cykelløb i 2010
2010
Mouthwash

Mouthwash er en sang som den britiske sangerinde, Kate Nash, hittede med i 2007. Den blev udgivet gennem Fiction Records d. 1. oktober 2007, og den blev nummer 25 på singles hitlister.
I et interview med Drowned in Sound fortalte Kate Nash at teksten til sangen var inspireret af konflikten i Irak. Videoen til sangen blev filmet ved Bristol Hippodrome, og den er instrueret af Kinga Burza

Sange fra Storbritannien
Homo sapiens sapiens (kunstværk)

Homo sapiens sapiens (2005) er en videoinstallation af den schweiziske kunster Pipilotti Rist.

De to hovedroller spilles af Gry Bay og Ewelina Guzik, som optræder nøgne i en regnskov. Værket varer 21 minutter men præsenteres i et endeløst loop. Publikum ligger på ryggen og ser værket projiceret på et loft som fire kalejdoskopisk sammenflydende billeder.

Værket blev første gang vist i 2005 under Venedig Bienalen på et kirkeloft i San Stae-kirken i Venedig, men kirken valgte at lukke rummet og standse visningen – angiveligt på grund af "tekniske problemer".

7. januar – 25. april 2010 blev værket vist som særudstilling på Louisiana Kunstmuseum.

Litteratur / kilder 
 Jens Rebensdorff: Alt om Gry (Berlingske Tidende, 21.2.2010)

Eksterne henvisninger 
 Homo sapiens sapiens på Louisiana Kunst Museum 
 Lone Højgaard Viemose: Et orgie af smukke sanseindtryk på Louisiana
 Art Knowledge News: Pipilotti Rist opens "Homo Sapiens Sapiens" at Louisiana Museum of Modern Art

Kunst
Værker
Henri Rabaud

Henri Benjamin Rabaud (10. november 1873 i Paris, Frankrig – 11. september 1949) var en fransk komponist og dirigent.

Rabaud studerede hos Jules Massenet på Paris Conservatory. Han dirigerede den parisiske opera fra 1908-1918.

Han har komponeret 2 symfonier, orkesterværker, kammermusik, operaer og klaverstykker.

Udvalgte værker 

 Symfoni nr. 1 (1893) - for orkester
 Symfoni nr. 2 (1899) - for orkester
 "Mârof" (1914) – opera
 "Natoptog"" (1899) (Symfonisk digtning) - for orkester
 "Job" (1900)  – oratorium - for stemme og orkester
 "Underholdning over russiske sange" (1899) – for orkester
 "Eglogue" (1899) (Symfonisk digtning) - for orkester
 "Preludium og Toccata" (1945) – for klaver og orkester
 "Rolande og den dårlige dreng" (1934) - opera
 "Rolands datter" (1904) – opera
 "Havets kald" (1924) – opera
 "Konkurrence solo" (1901) - for klarinet og klaver

Eksterne henvisninger 

 

Komponister fra Frankrig
Personer fra Paris
My Best Friend Is You

My Best Friend Is You er Kate Nash's 2. album. Man kan købe det i butikkerne d. 19. april 2010.

Trackliste:

1. Paris

2. Kiss That Grrrl

3. Don't You Want To Share The Guilt?

4. I Just Love You More

5. Do Wah Doo

6. Higher Plane

7. I've Got A Secret

8. Mansion Song

9. Early Christmas Present

10. Later On

11. Pickpocket

12. You Were So Far Away

13. I Hate Seagulls / My Best Friend Is You (Hidden Track)

Album fra 2010
Made of Bricks

Made of Bricks er Kate Nash's debutalbum. Det blev produceret af Paul Epworth og udgivet d. 10. september 2007, men der var meget stor efterspørgsel på albummet, så udgivelsesdatoen blev ændret til d. 7. august 2007.

Made of Bricks blev modtaget med meget blandede andmeldelser. The Independent beskrev det som "Værste album i år". Trods sin kritik blev albummet nummer 1 på hitlisterne, og var der i en hel uge, hvorefter førstepladsen blev taget af Elvis Presley’s The King, og Made of Bricks røg ned på en andenplads.
14. november 2007 gik Made of Bricks platin. Albummet havde passeret de 300.000 salgsmærker. Albummet var 2007’s andet bedst sælgende album.
8. januar 2008, blev Made of Bricks udgivet i USA, hvor det debuterede som nummer 36 på Billboard 200, med et salg på 16.000 eksemplarer.

Trackliste:

1. Play

2. Foundations

3. Mouthwash

4. Dickhead

5. Birds

6. We Get On

7. Mariella

8. Shit Song

9. Pumpkin Soup

10. Skeleton Song

11. Nicest Thing

12. Merry Happy

Album fra 2007
Guy Ropartz

Joseph Guy Marie Ropartz (15. juni 1864 i Guingamp,Côtes-d´Armor, Bretagne – 22. november 1955 i Lanloup-par-Plouha, Frankrig) var en fransk komponist og dirigent.

Ropartz studerede komposition på Pariser Akademiet hos Jules Massenet, og Senere orgel hos César Franck.

Var nær ven med komponisterne Albéric Magnard og rumæneren Georges Enesco.

Han har komponeret 5 symfonier, 6 strygekvartetter, korværker og sonater for en række forskellige solo instrumenter.

Udvalgte værker 

 Symfoni nr. 1 (i A-mol) "Over en bretonsk koral" (1895) - for orkester
 Symfoni nr. 2 (i F-mol) (1900) - for orkester
 Symfoni nr. 3 (i E-dur) (1906) - for solister, kor og orkester
 Symfoni nr. 4 (i C-dur) (1910) - for orkester
 Symfoni nr. 5 (i G-dur) (1944-1945) - for orkester
 "Lille" Symfoni (i Eb-dur) (1943) - for orkester
 6 Strygekvartetter (1893-1949) 
 2 Cello sonater (1904, 1919) - for solo cello
 "Undervækst" (1913) – for stemme og orkester
 "Kyrie" (1886) – for kor
 "De dødes klokke" (1887) – for orkester
 Karneval"" (1889) – for orkester
 "Fantasi" (i D-dur) (1897) – for orkester
 "Pastorale" (1950) – for orkester
 "Fest March" (1888) - for orkester
 Rapsodi" (1928) – for cello og orkester
 Requiem (1938) - for solister, kor og orkester

Eksterne henvisninger 

 

Komponister fra Frankrig
Dirigenter fra Frankrig
Das Duo

Das duo er tysk en krimiserie, der vises på ZDF. Siden 2002, er episoderne blevet udsendt med uregelmæssige mellemrum, indtil videre 18. Serien er fra München TV60 (produceret af Sven Burgemeister).

Serien er sat i Lübeck. Thure Lindhardt har medvirket som gæsterolle i serien.

Eksterne henvisninger 
 

Tyske tv-serier fra 2000'erne
Albéric Magnard

Albéric (Lucien-Denis-Gabriel) Magnard (9. juni 1865 i Paris, Frankrig – 3. september 1914 i Baron, Oise, Frankrig) var en fransk komponist.

Journalisten Francis Magnard, chefredaktør af Le Figaro, var hans far. Magnard studerede under Jules Massenet og Théodore Dubois på Pariser konservatoriet og senere under Vincent d´Indy i 4 år.

Han komponerede i romantisk stil, og tilbad Beethoven, men tilføjede med tiden østerlandske aspekter til sin kompositionsform. 

I 1914 - under første Verdenskrig - brændte han inde i sit hus efter at havde taget kampen op mod en tysk patrulje, som ville indtage hans hjem. Han blev derefter udråbt som krigshelt.

Af Magnards værker har kun 22 overlevet i dag. Bl.a. 4 symfonier, orkesterværker og 3 operaer. Hans opera Guercœur blev ødelagt i ilden, men blev rekonstrueret af hans ven, komponisten Guy Ropartz.

Værker 
Orkestermusik
 Symfonier
 op. 4 (1889)
 op. 6 (1893)
 op. 11 (1896)
 op. 21 (1913)
 Suite dans le Style ancient op. 2 (1889)
 Chant Funêbre op. 9 (1895)
 Overture op. 10 (1895)
 Hymne à la Justice op. 14 (1902)
 Hymne à Vénus op. 17 (1904)
Kammermusik
 Kvintet op. 8  for 4 blæser og klaver (1894)
 Violinsonate op. 13 (1902)
 Strygekvartet op. 16 (1903)
 Klavertrio op. 18 (1905)
 Cellosonate op. 20 ((1910)
Klavermusik
 En Dieu mon espérance et mon épée pour ma défense (1888)
 Tre klaverstykke op. 1 (1888)
 Promenades op. 7 (1893)
Operaer
 Yolande op. 5 (1891)
 Guercœur op. 12 (1901)
 Bérénice op.19 (1908)
Sange
 À Henriette (1891)
 6 Poèmes op. 3 (1896)
 4 Poèmes op. 15 (1902)
 12 Poèmes op. 22 (1914)

Eksterne henvisninger 

Komponister fra Frankrig
Personer fra Paris
Elisabeth Shue

Elisabeth Shue (født 6. oktober 1963 i Wilmington, Delaware i USA) er en amerikansk skuespiller, der blandt andet er blevet nomineret til en Oscar for filmen Leaving Las Vegas. Hun er også kendt for filmene Karate Kid og Cocktail

Tidlige år 
Shue blev født i Wilmington i Delaware og voksede op i New Jersey med tre brødre i hjertet af en middelklasse familie. Elisabeth, var datter af Anne Wells, ansat i en bank, og James Shue, advokat og ejendomsmægler, der blev skilt, da hun var elleve. Hans far var en republikansk aktivist, der forsøgte at blive valgt til Senatet for New Jersey.

I hendes teenageår begyndte hun at deltage i tv-reklamer for blandt andet Hellman's Mayonnaise og Burger King, mens hun gik på Columbia High School (i Maplewood) og senere på college i Wellesley og Harvard.

Skuespillerkarriere 

I 1984 fik hun en rolle i tv-serien Call to Glory og samme år fik hun rollen som kæresten Ali i The Karate Kid. Hun fandt hurtigt ind i rollen som en sød kæreste og medvirkede også som sådan en i Adventures in Babysitting, Cocktail, Tilbage til fremtiden II og Tilbage til fremtiden III. Hendes karriere fik sig en stor oprykning, da hun optrådte i Leaving Las Vegas, hvor hun spillede en prostitueret med et hjerte af guld. Rollen gav hende en Oscar-nominering, men de følgende film blev skuffelser. Rollen som kæreste med Woody Allen i Deconstructing Harry gav hende stor anmelderros, men så kom nogle nogle film, der floppede. I Hollow Man, havde hun for første gang i lang tid en hovedrolle i en film, der klarede sig godt finansielt.

Shue er gift med tv-produceren Davis Guggenheim, og med ham har hun en søn og to døtre. Hendes bror er skuespilleren Andrew Shue.

Eksterne henvisninger 

 

Skuespillere fra USA
Oscar-nominerede skuespillere
Maurice Emmanuel

Marie François Maurice Emmanuel (2. maj 1862 i Bar-sur-Aube, Burgundy, Dijon – 14. december 1938 i Paris) var en fransk komponist og musikhistoriker. 

Emmanuel studerede under Léo Delibes og César Franck på Pariser Konservatoriet. Mødte Claude Debussy, som også studerede dér. Han har komponeret 2 symfonier, orkesterværker, operaer og strygekvartetter. 

Emmanuel blev dog mest kendt som Musikhistoriker. Han blev i 1909 ansat som professor i musikhistorie, og underviste elever såsom Olivier Messiaen og Henri Dutilleux.

Han skrev bl.a. værker om græsk oldtidsmusik, og andre musikhistoriske emner.

Udvalgte værker 

 Symfoni nr. 1 (1919) - for orkester
 Symfoni nr. 2 "Bretonsk" (1930-1931) - for orkester
 "Zingareska" (1902) - for strygeorkester, 2 klaverer, 2 fløjter og pauker 
 "Salamine" (1921-1928) – opera
 2 strygekvartetter (1903) 
 6 Klaversonatiner (1893, 1897, 1920, 1920, 1925, 1925)

Kilde
  Om Maurice Emmanuel på musicweb-international.com

Komponister fra Frankrig
Musikforskere fra Frankrig
Personer fra Paris
Helen Retires

Helen Retires er George Antheils anden opera. Librettoen er skrevet af John Erskine og baseret på romanen The Private Life of Helen of Troy (1925). Den blev skrevet i 1931, men ikke opført før 1934, hvor den blev produceret af Juilliard School (hvor Erskine var præsident).

Synopsis 
Operaen fortæller historien om Helena fra Troja efter hendes mand Menelaos' død. Operaen starter med gravøllet. Helena søger så ned til Hades for at søge Achilleus på øen Blest.

Efter at have fundet Achilleus vender de to tilbage fra underverdenen og synger kærlighedsduetter, indtil en gammel fisker overbeviser Helena om, at ingen kærlighed kan vare evigt. Hun sender derefter Achilleus tilbage til Hades og lægger sig til at dø. Men så kommer der en ung fisker, der danser og overbeviser Helena om at give kærligheden en chance til.

Henvisninger 
 Operaer af George Antheil

Operaer på engelsk
André Jolivet

André Jolivet (født 8. august 1905 i Paris, Frankrig, død 20. december 1974) var en fransk komponist. 

Jolivet studerede hos Paul le Flem, og senere Edgar Varese. Han var i starten inspireret af Claude Debussy, Paul Dukas og Maurice Ravel, men skiftede til en atonal kompositions form da han hørte Arnold Schönbergs værker. fulgte også Varéses inspiration omkring lydstudier og orkestration.

Han har komponeret i alle genre og for alle slags ensembler og instrumenter, og var en stor kulturel forkæmper for musiklivet i Paris. 

Han har bl.a. skrevet 4 symfonier, orkesterværker, og koncerter for forskellige instrumenter.

Jolivet var i de sene år, inspireret af afrikansk, egyptisk og asiatisk musik.

Udvalgte værker 

 Symfoni nr. 1 (1954) - for orkester
 Symfoni nr. 2 (1959) - for orkester
 Symfoni nr. 3 (1964) - for orkester
 Symfoni (1961) - for strygeorkester
 "Andante" og "Adagio" (1935, 1960) - for strygeorkester
 Koncert (1947) - for ondes martenot og orkester
 Fløjtekoncert (1948) - for fløjte og strygeorkester
 Klaverkoncert (1951) - for klaver og orkester
 2 Cellokoncerter (1962, 1966) - for cello og orkester
 Trompetkoncert (1954) - for trompet og orkester
 Violinkoncert (1972) - for violin og orkester
 Koncert (1965) - for fløjte og slagtøj 
 "Delphic-suite" (1943) - for strygeorkester, harpe, ondes martenot og slagtøj
 "Ballet fra stjernerne" (1941) - ballet 
 "Guignol og Pandora" (1943) - ballet 
 "Dolores eller den grimme kvindes mirakel" (1942) - opera

Eksterne henvisninger 

Komponister fra Frankrig
Georges Migot

Georges Elbert Migot (27. februar 1891 i Paris – 5. januar 1976 i Levallois, Paris, Frankrig) var en fransk komponist og digter. 

Han var elev af Vincent d´Indy og Charles-Marie Widor. Han blandede neoklassisk stil med elementer fra barokken.

Migot skrev 14 symfonier i en meget okkult stil. han var en slags fransk Havergal Brian (engelsk komponist), han skrev ligeledes 3 operaer, 6 oratorier og et væld af kammermusik.

Han var desuden kunstmaler, og digter, og levede et tilbagetrukket liv.

Udvalgte værker 

 Symfoni nr. 1 "Agrestides" (1919–1922) - for orkester
 Symfoni nr. 2 (1927) - for orkester
 Symfoni nr. 3 (1943–1949) - for orkester
 Symfoni nr. 4 (1946–1947) - for orkester
 Symfoni nr. 5 "Kirkens Symfoni" (1955) - for strygeorkester
 Symfoni nr. 6 (1944–1951) - for strygeorkester
 Symfoni nr. 7 (1948–1952) - for kammerorkester
 Symfoni nr. 8 (1954) - for 15 blæsere  2 kontrabasser
 Symfoni nr. 9 (19?) -for strygeorkester (ufuldendt) 
 Symfoni nr. 10 (1962) - for orkester
 Symfoni nr. 11 (1963) - for blæserorkester
 Symfoni nr. 12 (1954–1964) - for orkester
 Symfoni nr. 13 (1967) - for orkester
 "Lille" Symfoni "Lænket" (I tre satser) (1970-1971) - for strygeorkester
 "Dialog" (1922-1925) - for klaver og orkester
 "Dialog" (1922-1927) - for cello og orkester 
 Klaverkoncert (1962-1964) - for klaver og orkester
 "Stjernetegn" (1931-1939) - for orkester
 "Junglen" (1928-1932) (Polyfoni) - for orgel og orkester
 "Preludie for en digter" (1929) - for orkester
 "Hugoromo" (1922) – teatermusik
 "3 Dialoger" (1922, 1923, 1925) - for violin og klaver
 "7 små billeder af Japan" (1917) - for stemme og klaver

Eksterne henvisninger 
 

Komponister fra Frankrig
Digtere fra Frankrig
Personer fra Paris
Wolfgang Fortner

Wolfgang Fortner (født 12. oktober 1907 i Leipzig, Tyskland, død 5. september 1987 i Heidelberg, Tyskland) var en tysk komponist, lærer og dirigent.

Fortner var en af det 20 århundredes betydningsfulde komponister i den moderne klassiske musik. Han var inspireret af Paul Hindemith og Arnold Schönberg og den atonale musik, men dannede med årene sin egen meget personlige stil.

Fortner var lærer i komposition og musikteori ved Hochschule für Kirchenmusik Heidelberg.
Han har bl.a. undervist komponisten Hans Werner Henze.

Wolfgang Fortner modtog forskellige priser gennem årene, såsom Schreker-Preis Berlin (1948) og Bundesverdienstkreuz (1977).

Han komponerede tolvtonemusik, men med en lyrisk melodisk åre, som gav hans musik en original drejning.

Udvalgte værker 

 Symfoni (1947) - for orkester
 "Impromptu" (1957) - for stort orkester
 "Triptykon" (1977) - for orkester
 Violinkoncert (1947) - for violin og orkester
 Koncert (1932) - for orgel og strygere
 Koncert (1933) - for strygeorkester
 Symfoni Koncertante (1937) - for orkester
 Klaverkoncert (1943) - for klaver og orkester
 "Prismer" (1967) - for fløjte, obo, harpe, slagtøj og orkester 
 "Triblum" (1966) - for 3 klaverer og orkester

Eksterne henvisninger 
 

Komponister fra Tyskland
Dirigenter fra Tyskland
Personer fra Leipzig
Humphrey Searle

Humphrey Searle (26. august 1915 i Oxford, England – 12. maj 1982) var en engelsk komponist.

Searle studerede først hos komponisten John Ireland på Royal college of Music i London.

Fik et scholarship og tog til Wien i et halvt år, for at studerer hos Anton Webern.

Han komponerede i Seriel stil, og Weberns indflydelse blev en afgørende faktor for hans stil.

Han har komponeret 5 symfonier, hvoraf den 1 symfoni blev indspillet af dirigenten Adrian Boult. Har også skrevet orkesterværker, kammermusik, operaer, korværker, balletmusik, sange etc.

Udvalgte værker 

 Symfoni nr. 1 (1953) - for orkester
 Symfoni nr. 2 (1956–1958) - for orkester
 Symfoni nr. 3 (1959–1960) - for orkester
 Symfoni nr. 4 (1961–1962) - for orkester
 Symfoni nr. 5 (1964) - for orkester
 Sinfonietta (1968–1969) - for orkester
 "Labyrint" (1971) - for orkester
 2 Klaverkoncerter (1944, 1955) - for klaver og orkester
 "Digt" (1950) - for 22 strygere
 "Den store påfugl" (1957–1958) - ballet
 "En gal mands dagbog" (1958) - opera
 "Intermezzo" (1946) - for 11 instrumenter 

Komponister fra England
Klassiske komponister fra det 20. århundrede
Personer fra Oxford
Havergal Brian

William "Havergal" Brian (født 29. januar 1876 i Staffordshire, England, død 28. november 1972 i Sussex) var en engelsk komponist.

Brian Skrev 32 symfonier, som gjorde ham legendarisk som komponist. 8 af symfonierne er skrevet, da han var over 90 år. 1 symfoni The Gothic er skrevet for et orkester på 200 mand, 2 dobbeltkor, børnekor og 4 solister.

I 1907 skrev han sit vel nok mest kendte værk first English Suite, som blev en kæmpe succes ved the proms i London.

Brian skrev også orkesterværker, operaer og messer , men det var hans symfoniske produktion der fyldte mest i hans kompositoriske liv.

Han var en nær ven med komponisten Granville Bantock.

Udvalgte værker 

 Symfoni nr. 1 "Den Gotiske" (1919–1927) - for SATB soli, børnekor, to dobbeltkor og orkester
 Symfoni nr. 2 (1930–1931) - for orkester
 Symfoni nr. 3 (1931–1932) - for orkester
 Symfoni nr. 4 "Sejrssangen" (1932–1933) - for sopran, dobbeltkor og orkester
 Symfoni nr. 5 "Vinens Sommer" (1937) - for baryton og orkester
 Symfoni nr. 6 "Tragisk Symfoni" (1948) - for orkester
 Symfoni nr. 7 (1948) - for orkester
 Symfoni nr. 8 (1949) - for orkester
 Symfoni nr. 9 (1951) - for orkester
 Symfoni nr. 10 (1953–1954) - for orkester
 Symfoni nr. 11 (1954) - for orkester
 Symfoni nr. 12 (1957) - for orkester
 Symfoni nr. 13 (1959) - for orkester
 Symfoni nr. 14 (1959–1960) - for orkester
 Symfoni nr. 15 (1960) - for orkester
 Symfoni nr. 16 (1960) - for orkester
 Symfoni nr. 17 (1960–1961) - for orkester
 Symfoni nr. 18 (1961) - for orkester
 Symfoni nr. 19 (1961) - for orkester
 Symfoni nr. 20 (1962) - for orkester
 Symfoni nr. 21 (1963) - for orkester
 Symfoni nr. 22 "Lille Symfoni"" (1964–1965) - for orkester
 Symfoni nr. 23 (1965) - for orkester
 Symfoni nr. 24 (1965) - for orkester
 Symfoni nr. 25 (1965–1966) - for orkester
 Symfoni nr. 26 (1966) - for orkester
 Symfoni nr. 27 (1966) - for orkester
 Symfoni nr. 28 (1967) - for orkester
 Symfoni nr. 29 (1967) - for orkester
 Symfoni nr. 30 (1967) - for orkester
 Symfoni nr. 31 (1968) - for orkester
 Symfoni nr. 32 (1968) - for orkester
 5 Engelske suiter (1902-1953) - for orkester
 Violinkoncert (1935) - for violin og orkester
 Cellokoncert (1964) - for cello og orkester
 "Tigrene" (1917-1929) – opera
 "Turandot" (1951) – opera
 "Cenci" (1951-1952) – opera
 "Faust" (1955-1956) – opera
 "Agamemnon" (1957) – opera

Kilde 
 Om Havergal Brian

Komponister fra England
Klassiske komponister fra det 20. århundrede
Richard Rodney Bennett

Sir Richard Rodney Bennett (29. marts 1936 i Broadstairs, Kent, England - 24. december 2012) var en engelsk komponist. 

Bennett komponerede i alle genre fra filmmusik til jazz og klassiskmusik. Han var mest kendt i den klassiske musik. 

Han studerede under Lennox Berkeley og Howard Ferguson på The Royal Academy of Music i London.

Han har skrevet 3 symfonier, koncerter for forskellige instrumenter, operaer, kormusik, orkesterværker, kammermusik og filmmusik. 

Han komponerede i morderne stil, og ynder at flette jazz elementer ind i sin musik.

Udvalgte værker 

 Symfoni nr. 1 (1965) - for orkester
 Symfoni nr. 2 (1968) - for orkester
 Symfoni nr. 3 (1987) - for orkester
 Sinfonietta (1984 ) - for orkester
 Koncert (1973) - for orkester
 klaverkoncert (1968) - for klaver og orkester
 Saxofonkoncert (1988) - for altsaxofon og orkester
 Trompetkoncert (1993) - for trompet og blæserorkester
 Koncert "Til Stan Getz" (1990) - for tenorsaxofon og strygeorkester
 "Elegi for Davis" (?) - for orkester
 "De fire årstider" (1991) - for blæserorkester
 "Farnham festival overture" (1964) - for orkester
 "Afsatsen" (1961)
 "Svovlminerne" (1963) - opera (i 3 akter) 
 "Epithalamion" (1966) - for kor og orkester 
 "Stave" (1974) - for sopran og orkester

Eksterne henvisninger 
 

Komponister fra England
Klassiske komponister fra det 20. århundrede
Emkendorfkredsen

Emkendorfkredsen var en litterær salon fra 1783 på godset Emkendorf i Holsten; det tilhørte greveparret Friederike Juliane von Reventlow, født von Schimmelmann, og Friedrich Karl von Reventlow.

Medlemmer af kredsen var især Friedrich Gottlieb Klopstock, Heinrich Christian Boie, Matthias Claudius, Johann Caspar Lavater, Johann Heinrich Voß og Friedrich Heinrich Jacobi, men også La Fayette besøgte Emkendorf.

Emkendorf konkurrerede omkring år 1800 med hoffet i Eutin om ryet som "Nordens Weimar".

Galleri 

Kunstnersammenslutninger
Slesvig-Holstens historie
Litteratur fra Tyskland
Hamilton Harty

Hamilton Harty (4. december 1879 i Hillsborough, Irland – 19. februar 1941 i Hove, Sussex, England) var en irsk komponist, dirigent og akkompagnatør.

Harty var en af Irlands mest betydningsfulde komponister gennem tiden. Han var en fornem fortolker af Hector Berlioz når han dirigerede, og ligeledes en fornem akkompagnatør på klaver.

Han har skrevet en Irish symphony, en violinkoncert, en klaverkoncert og flere orkesterværker.

Udvalgte værker 

 "En Irsk" Symfoni (1904, rev. 1915, 1924) - for orkester
 Violinkoncert (1908) - for violin og orkester
 "Med de vilde gæs" (1910) (Symfonisk digtning) – for orkester
 "I Irland" (19 – for orkester
 Klaverkoncert (1922) - for klaver og orkester
 "Variationer på en Dublinsk luft" (1912) – for violin og orkester
 "Ode til en nattergal" – for sopran og orkester
 "En komedie overture" (1906) – for orkester
 "Fantasi scener" (1919) (Romance) – for orkester
 "Fem irske sange" (1938) - sange
 "Børnene fra Lir" (1938) – (Symfonisk tonedigtning) - for orkester

Eksterne henvisninger 
 

Komponister fra Irland
Dirigenter fra Irland